Yunayted Hava Yolları reys 175
Yunayted Hava Yolları reys 175, ABŞ-nin daxilində uçuşlar həyata keçirən və 11 sentyabr, 2001-ci ildə əl-Qaidə terror qruplaşması tərəfindən qaçırılan sərnişin təyyarəsi. Boston, Massaçusetsdəki Loqan Beynəlxalq Havalimanından, Los-Anceles, Kaliforniyadakı Los-Anceles Beynəlxalq Havalimanına getmək üzrə havaya qalxan Boeing 767-200 tipli təyyarənin idarəsi, bir müddət sonra beş əl-Qaidə terror qruplaşması üzvünün əlinə keçmişdi. Nyu-Yorkdakı Dünya Ticarət Mərkəzinin Cənub Qülləsinə intihar hücumu təşkil edən təyyarədəki 65 adamdan xilas olan olmamışdı. Toqquşmanın təsiriylə bir müddət sonra bina çökmüş və binadakı təxminən 900 adamın ölümünə səbəb olmuşdu.